Ruhaajándékozás Albertfalván a szeretet jegyében | Kerületünk
Ruhaajándékozás Albertfalván a szeretet jegyében
Városrészek | 2010, december 13 - 17:42
Advent második hétvégéjén ruhaajándékozási akciót tartottak az Albertfalvi Közösségi Ház nagytermében, Farkas Krisztina önkormányzati képviselő szervezésében - az összefogás lelkes civilek és néhány albertfalvi fideszes képviselő munkájának eredménye.
Nagyné Antal Anikó, Ludányi Attila önkormányzati képviselők és Szaniszló Krisztián képviselőjelölt adományának, valamint a Fidesz XI. kerületi irodáját vezető Takács Ferencné segítségének is köszönhető, hogy mintegy huszonhét zsáknyi - főként téli ruhát - sikerült összegyűjteni, melyet a képviselők és a művelődési ház munkatársai osztottak szét a rászorulók között.